ΓΡΑΠΤΗ ΕΡΩΤΗΣΗ E-1442/01

υποβολή: Monica Frassoni (Verts/ALE) προς την Επιτροπή

(17 Μαΐου 2001)

Θέμα: Μονάδα παραγωγής καύσιμης ύλης από απορρίμματα στο Gallicano της Lucca στην Ιταλία

Μονάδα παραγωγής καυσίμων προερχομένων από απορρίμματα στο Gallicano της Lucca συγχρηματοδοτήθηκε από τα Διαρθρωτικά Ταμεία (Στόχος 5b), παρά το γεγονός ότι οι επιπτώσεις τέτοιων μονάδων στο περιβάλλον είναι ιδιαίτερα σημαντικές, και μάλιστα σε μια περιοχή σαν αυτή της οποίας η σημασία από φυσική και πολιτιστική άποψη είναι πολύ μεγάλη. Είναι σαφές ότι η ανέγερση τέτοιων μονάδων, σε μια περιοχή όπου η ανακύκλωση και η επιλεκτική περισυλλογή απορριμμάτων είναι πολύ περιορισμένη, δεν συνάδει με την κοινοτική πολιτική για τη διαχείριση των αποβλήτων.

Σε γενικές γραμμές, η Επιτροπή αξιολογεί τα προγράμματα μόνον σε σχέση με το κατά πόσον συμμορφούνται προς την κοινοτική νομοθεσία ή και με το κατά πόσον συμμορφούνται προς τις σχετικές προτεραιότητες όπως αυτές έχουν τεθεί στις κοινοτικές πολιτικές;

Με ποιον τρόπο η Επιτροπή εξασφαλίζει, ουσιαστικά και συστηματικά, την ορθή εφαρμογή του Άρθρου 6 της Συνθήκης και την ενσωμάτωση της προστασίας του περιβάλλοντος σε άλλες κοινοτικές πολιτικές;

Γνωρίζει η Επιτροπή ότι εάν χορηγείται συγχρηματοδότηση ότανπάρχει μεν τυπική συμμόρφωση ενός προγράμματος προς τη σχετική νομοθεσία αλλά παρόλ' αυτά οι επιπτώσεις στο περιβάλλον είναι σημαντικές, τούτο επιδεινώνει σε μεγάλο βαθμό τηνποβάθμιση του περιβάλλοντος;

Θα συμφωνήσει η Επιτροπή ότι τα επιλέξιμα προγράμματα πρέπει να επιλέγονται όχι μόνο με βάση τη συμμόρφωσή τους προς την ισχύουσα νομοθεσία αλλά και με βάση συγκεκριμένες κατευθυντήριες γραμμές πολιτικής και άλλες καθοριστικές πτυχές όπως, τουλάχιστον, εάν είναι σκόπιμη η ανέγερση ορισμένων ειδών βιομηχανικών μονάδων σε συγκεκριμένες περιοχές;

Απάντηση του κ. Barnier εξ ονόματος της Επιτροπής

(30 Ιουλίου 2001)

Στο πλαίσιο της διαδικασίας προγραμματισμού των Διαρθρωτικών Ταμείων, οι εθνικές και περιφερειακές αρχέςποβάλουν σχέδιο περιφερειακής ανάπτυξης ή σχέδιο ανασυγκρότησης στην Επιτροπή. Στο σχέδιο τονίζονται οι προτεραιότητες ανάπτυξης για τις σχετικές περιοχές και τους τομείς ανάλογα με τους διάφορους στόχους. Η Επιτροπή αξιολογεί το σχέδιο και διαπραγματεύεται με τις αρμόδιες αρχές ένα έγγραφο προγραμματισμού που έχει τη μορφή πολυετούς επιχειρησιακού προγράμματος (ΕΠ) ή ενιαίου εγγράφου προγραμματισμού (ΕΕΠ).

Κατά τη διάρκεια των διαπραγματεύσεων και της αξιολόγησης των προγραμμάτων, η Επιτροπή εξασφαλίζει, μεταξύ άλλων, ότι η στρατηγική ανάπτυξης, οι καθορισμένες προτεραιότητες και τα μέτρα είναι συμβατά με την κοινοτική νομοθεσία και την πολιτική σε θέματα περιβάλλοντος, συμπεριλαμβανομένης της ενσωμάτωσης των απαιτήσεων προστασίας του περιβάλλοντος στις τομεακές προτεραιότητες με προοπτική την αειφόρο ανάπτυξη. Όσον αφορά ειδικότερα τον τομέα των αποβλήτων, τα σχέδια που λαμβάνουν ενίσχυση από τα Διαρθρωτικά Ταμεία πρέπει να είναι σύμφωνα με τα τοπικά και περιφερειακά σχέδια διαχείρισης αποβλήτων που έχουν καθοριστεί σύμφωνα με την κοινοτική πολιτική και τις οδηγίες σε θέματα αποβλήτων.

Σύμφωνα με το άρθρο 6 (πρώην άρθρο 3γ) της Συνθήκης ΕΚ, για την περίοδο προγραμματισμού 2000-2006, η ενσωμάτωση της περιβαλλοντικής διάστασης στο πλαίσιο των Διαρθρωτικών Ταμείων ενισχύθηκε λόγω της εισαγωγής περιβαλλοντικής εκ των προτέρων αξιολόγησης που χρησιμοποιείται ως βάση για την προετοιμασία σχεδίων και προγραμμάτων των οποίων αποτελεί τμήμα.

Εφόσον το ΕΠ ή το ΕΕΠ εγκριθεί από την Επιτροπή, εναπόκειται στις αρμόδιες αρχές να το εφαρμόσουν. Σύμφωνα με τις διατάξεις των κανονισμών για τα Διαρθρωτικά Ταμεία(1), η επιλογή των σχεδίωνπόκειται στη διακριτική ευχέρεια των αρχών αυτών. Ωστόσο, οι εν λόγω αρχές πρέπει να εξασφαλίζουν τη συμφωνία των εν λόγω σχεδίων με την κοινοτική νομοθεσία και την πολιτική.

Όσον αφορά τη μονάδα παραγωγής καυσίμων προερχόμενων από απορρίμματα στο Gallicano της Lucca, οι αρμόδιες περιφερειακές αρχές για τα προγράμματα του στόχου 5β για την περίοδο προγραμματισμού 1994-1999 έχουν προσκομίσει την απόδειξη ότι το σχέδιο έχει επιλεγεί σύμφωνα με τα κριτήρια του μέτρου 6.1. του ΕΕΠ Interventi per l'organizzazione della raccolta, recupero ed innocuizzazione dei rifiuti di risulta da attivit produttive.

Επιπλέον, προκύπτει ότι η εν λόγω μονάδα παραγωγής συμφωνεί με το σχέδιο διαχείρισης απορριμμάτων που καθορίστηκε σύμφωνα με τις κοινοτικές οδηγίες και πολιτική για τα απόβλητα, και ότι έχει λάβει τις αναγκαίες άδειες που απαιτούνται από την οδηγία 75/442/ΕΟΚ της 15ης Ιουλίου 1975(2) περί των στερεών αποβλήτων.

Δεδομένης της επιθυμίας του ιδιοκτήτη να αυξήσει την ικανότητα της μονάδας και ναπερβεί τους 100 τόνους ανά ημέρα, το σχέδιο επί του παρόντος αποτελεί αντικείμενο αξιολόγησης για τις επιπτώσεις στο περιβάλλον σύμφωνα με την οδηγία 85/337/ΕΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(3), όπως τροποποιήθηκε με την οδηγία 97/11/ΕΚ του Συμβουλίου της 3ης Μαρτίου 1997(4).

(1) ΕΕ L 161 της 26.6.1999.

(2) ΕΕ L 194 της 25.7.1975.

(3) ΕΕ L 175 της 5.7.1985.

(4) ΕΕ L 73 της 14.3.1997.